Fără îndoială, cea mai fierbinte speculație amoroasă legată de Cherecheș este relația sa cu Elena Udrea, pe vremea când aceasta era ministru al Dezvoltatorii Regionale și Turismului.
Udrea a venit de mai multe ori în Baia Mare, iar în mai 2013, când a participat la un banchet de final de liceu, Cătălin Cherecheș a invitat-o la dans. În același an, la Sărbătoarea Castanelor, edilul a așteptat-o cu flori și i-a dăruit o pernă cu lavandă.
Ulterior, Cherecheș a recunoscut că Elena Udrea "este o femeie frumoasă, hotărâtă, puternică și inteligentă", dar a negat speculația că ar avea o idilă cu fostul ministru. Zvonul a fost intes alimentat de fostul lider PRM Corneliu Vadim Tudor, care avea obiceiul de a amesteca atacurile politice cu zvonurile de budoar prezentate într-un stil suburban.
MARIANA MOCULESCU: NU AM VRUT SĂ-I RĂPESC TINEREȚEA. MI-A PLCĂUT MULT CA BĂRBAT
La scurt timp după mult mediatizata fugă în Germania, controversata Mariana Moculescu a scris și ea că ar fi avut o scurtă aventură cu Cherecheș, chiar înainte ca aceasta să se căsătorească. Vedeta mondenă este cu 10 ani mai mare decât edilul și este mai în vârstă decât soacra acestuia, cea de la care a izbucnit scandalul mitei date pentru a-l scăpa pe ginere de condamnare.
"Dar el este mai tânăr cu 10 ani decât mine. Nici nu m-am gândit că va fi mai mult între noi. Eu nu am vrut să îi răpesc tinerețea. Mă bucur mult că l-am cunoscut, mi-a plăcut mult ca bărbat. Noi ne-am întâlnit destul de greu, pentru că eu m-am lăsat așteptată", a scris vedeta OnlyFans.
Actuala soție a edilului este și ea o frumusețe locală. Tabita Gliga, din Reghin, este un creator de modă de succes, cu mai multe magazine de profil, situate în marile orașe din Transilvania.
sursă foto: FB